


RADVILIŠKIO RAJONO SAVIVALDYBĖS TARYBA

SPRENDIMAS
DĖL SPORTO PROJEKTŲ FINANSAVIMO IŠ RADVILIŠKIO RAJONO SAVIVALDYBĖS BIUDŽETO LĖŠŲ TVARKOS APRAŠO PATVIRTINIMO

2024 m. vasario 1 d. Nr. T-258
Radviliškis

Vadovaudamasi Lietuvos Respublikos vietos savivaldos įstatymo 6 straipsnio 29 punktu, 15 straipsnio 4 dalimi ir Lietuvos Respublikos sporto įstatymo 8 straipsnio 1 dalies 2 ir 3 punktais, Radviliškio rajono savivaldybės taryba nusprendžia:
. Patvirtinti Sporto projektų finansavimo iš Radviliškio rajono savivaldybės biudžeto lėšų tvarkos aprašą (pridedama).
. Pripažinti netekusiu galios Radviliškio rajono savivaldybės tarybos 2023 m. vasario 1 d. sprendimo Nr. T-878 „Dėl Radviliškio rajono savivaldybės kūno kultūros ir sporto programų, projektų dalinio finansavimo tvarkos aprašo patvirtinimo“ 1 punktu patvirtintą Radviliškio rajono savivaldybės kūno kultūros ir sporto programų, projektų dalinio finansavimo tvarkos aprašą.



Savivaldybės meras	  Kazimieras Račkauskis

PATVIRTINTA
Radviliškio rajono savivaldybės tarybos
2024 m. vasario 1 d. sprendimu Nr. T-258



 SKYRIUS


. Sporto projektų finansavimo iš Radviliškio rajono savivaldybės biudžeto lėšų tvarkos aprašas (toliau – Tvarkos aprašas) nustato Radviliškio rajono savivaldybės (toliau – Savivaldybė) sporto projektų finansavimo iš Savivaldybės biudžeto lėšų (toliau – lėšos) ir atsiskaitymo už panaudotas lėšas tvarką. 
. Lėšos Sporto projektams finansuoti kiekvienais metais yra numatomos Savivaldybės biudžete.
. Savivaldybės administracija, vadovaudamasi šiuo Tvarkos aprašu, vykdo savivaldybei pateiktų sporto projektų atranką ir priima sprendimus dėl jų finansavimo.
. Tvarkos apraše vartojamos sąvokos:
. kvietimas – Savivaldybės administracijos paskelbtas skelbimas dėl galimybės teikti paraiškas sporto projektų finansavimui iš Savivaldybės biudžeto lėšų, kuriame nurodoma: 
. bendrieji ir specialieji reikalavimai paraiškoms teikti;
. reikalavimai su paraiška pateikiamiems dokumentams;
. reikalavimai paraiškos teikėjams;
. paraiškų teikimo būdai, tvarka ir terminas;
. kontaktinio asmens vardas, pavardė, elektroninio pašto adresas, telefono numeris pasiteirauti.
. pareiškėjas:
. teisės aktų nustatyta tvarka Juridinių asmenų registre įregistruota sportinę veiklą Radviliškio rajone vykdanti sporto organizacija, veikianti pagal Lietuvos Respublikos asociacijų ar Lietuvos Respublikos viešųjų įstaigų įstatymus;
. aukšto meistriškumo sportininkas, veikiantis Savivaldybėje ir / ar už savivaldybės ribų, kurio ugdymas ir / ar sportinis rengimas yra ar buvo susijęs su Savivaldybės ugdymo įstaigomis.
. sporto renginys – treniruotės, sportinės stovyklos, varžybos ir kita su sportu susijusi veikla.
. paraiška – Savivaldybės mero potvarkiu patvirtintos formos dokumentas, paraiškos teikėjo teikiamas Savivaldybės administracijai siekiant gauti finansavimą sporto projektui įgyvendinti;
. paraiškos teikėjas – paraišką teikiantis pareiškėjas, numatytas 4.2 papunktyje, siekiantis gauti finansavimą sporto projektui įgyvendinti;
. projekto sąmata – dokumentas, kuriame paraiškos teikėjas nurodo būsimų išlaidų sumą, būtiną sporto projektui įgyvendinti, ir kuris teikiamas kartu su paraiška (kaip jos sudėtinė dalis);
. projekto vykdytojas – pareiškėjas, kuriam skirtas finansavimas sporto projekto įgyvendinimui, atsakingas už Savivaldybės biudžeto lėšomis finansuoto projekto įgyvendinimą, paraiškos teikėjas, pasirašęs sutartį su Savivaldybės administracija dėl sporto projekto finansavimo;
. projekto vykdytojo, partnerių (rėmėjų) indėlis (finansinis, dalykinis ir pan.) – tai lėšų suma ar lėšų suma įvertintas nepiniginis įnašas (savanoriškas darbas, kilnojamasis ar nekilnojamasis turtas, suteiktos patalpos, prekės ar paslaugos), kuriuo projekto vykdytojas, partneriai (rėmėjai) prisideda prie projekto įgyvendinimo;
. sporto projekto finansavimo sutartis – Savivaldybės mero potvarkiu patvirtintos formos savivaldybės biudžeto lėšų naudojimo sporto projektui įgyvendinti sutartis, sudaroma tarp Savivaldybės administracijos ir projekto vykdytojo;

. Paraiškas gali teikti pareiškėjas, nurodytas Tvarkos aprašo 4.2 papunktyje.
. Paraiškas galima teikti ir finansavimą gauti:
. sporto renginiams Radviliškio rajone iki 3 000 eurų;
. sporto renginiams apskrityje, regione iki 4 000 eurų;
. sporto renginiams Lietuvoje iki 5 000 eurų;
 tarptautiniams sporto renginiams iki 7 000 eurų.
. Vienas pareiškėjas, išskyrus prioritetines sporto šakas, gali teikti tik vieną paraišką. Pareiškėjui pateikus daugiau kaip vieną paraišką, visos pareiškėjo pateiktos paraiškos nevertinamos. Su paraiška pareiškėjas gali teikti ir prašymą sporto klubo steigimo išlaidoms iki 500 eurų kompensuoti.
. Paraišką, kai projektą įgyvendina daugiau nei vienas juridinis asmuo, turi teisę teikti tik vienas juridinis asmuo.
. Kvietimas ir visa informacija, susijusi su kvietimu, skelbiama Savivaldybės interneto svetainėje www.radviliskis.lt.
. Savivaldybės meras, vadovaudamasis Tvarkos aprašu, tvirtina:
. paraiškos, paraiškos vertinimo, sutarties dėl finansavimo skyrimo sporto projektui įgyvendinti, dokumentų registro ir veiklos vertinimo formas; 
. sporto projektų vertinimo darbo grupės darbo reglamentą ir sudaro sporto projektų vertinimo darbo grupę;
. Kvietimas skelbiamas tik Savivaldybės tarybai patvirtinus Savivaldybės einamųjų metų biudžetą, kuriame numatytos lėšos sporto projektams finansuoti.
. Sporto projektų paraiškos priimamos 30 kalendorinių dienų nuo paraiškų priėmimo paskelbimo datos, nurodytos kvietime.
. Siekdamas gauti finansavimą, pareiškėjas Savivaldybės administracijai turi pateikti paraišką (įskaitant projekto sąmatą ir priedus, kurie yra neatsiejama paraiškos sudėtinė dalis). Paraiška turi būti pasirašyta pareiškėjo vadovo ar jo įgalioto asmens parašu.
. Paraiškos iki kvietime nurodytos datos teikiamos ir registruojamos Savivaldybės dokumentų valdymo sistemoje „Kontora“ ar kvietime nurodytais kitais būdais.
. Ranka užpildytos, kitais nei šiame Tvarkos apraše ar kvietime nurodytais būdais pristatytos arba po kvietime nustatytos datos pabaigos pateiktos paraiškos nevertinamos.
. Už paraiškoje pateikiamos informacijos teisingumą atsako pareiškėjas.
. Savivaldybė, atstovaujama Savivaldybės administracijos per metus gali skelbti ir daugiau nei vieną kvietimą, jei po pirmojo kvietimo lieka nepaskirstytų sporto projektams Savivaldybės biudžete numatytų lėšų.

. Prioritetinių sporto šakų sporto projektams iš Savivaldybės biudžete numatytų lėšų skiriama:
. Krepšiniui – iki 35 tūkst. eurų;
. Futbolui – iki 65 tūkst. eurų;
. Laisvosioms imtynėms – iki 15 tūkst. eurų.
. Maksimali paraiškos vertinimo balų suma – 100 balų. Paraiška surinkusi 34 balus ir mažiau – nefinansuojama. 
. Paraiškos vertinamos pagal šiuos kriterijus:
. projekto pristatymas, nauda Radviliškio rajono gyventojams ar jų grupėms, aktualumas ir išliekamoji vertė – nuo 1 iki 15 balų;
. projekto tikslų, uždavinių ir siekiamų rezultatų nuoseklumas, konstruktyvumas, orientavimas į rezultatą – nuo 1 iki 15 balų.
. projekto sąmatos racionalumas, pagrįstumas, atitikimas projekto tikslams ir uždaviniams – nuo 1 iki 15 balų.
. projekto vykdytojo, partnerių (rėmėjų) (ne biudžetinės įstaigos) indėlis  prie projekto – nuo 1 iki 20 balų;
. pareiškėjo dalyvių skaičius – nuo 1 iki 5 balų (prioritetinėms sporto šakoms netaikoma, vertinama 5 balais);
. renginio meistriškumas – nuo 1 iki 10 balų (prioritetinėms sporto šakoms netaikoma, vertinama 10 balų);
. ataskaitų už praėjusius metus pateikimo korektiškumas – nuo 1 iki 20 balų. Jeigu pareiškėjas projektą teikia pirmą kartą, už šį kriterijų jis vertinamas 20 balų;
. Paraiškos įvertintos balais, finansuojamos procentine išraiška:
. 95–100 balų surinkusi paraiška finansuojama 100 procentų;
. 90–94 balus surinkusi paraiška finansuojama 95 procentais;
. 85–89 balus surinkusi paraiška finansuojama 90 procentų;
. 80–84 balus surinkusi paraiška finansuojama 85 procentais;
. 75–79 balus surinkusi paraiška finansuojama 80 procentų;
. 70–74 balus surinkusi paraiška finansuojama 75 procentais;
. 65–69 balus surinkusi paraiška finansuojama 70 procentų;
. 60–64 balus surinkusi paraiška finansuojama 65 procentais;
. 55–59 balus surinkusi paraiška finansuojama 60 procentų;
. 50–54 balus surinkusi paraiška finansuojama 55 procentais;
. 45–49 balus surinkusi paraiška finansuojama 50 procentų;
. 40–44 balus surinkusi paraiška finansuojama 45 procentais;
. 35–39 balus surinkusi paraiška finansuojama 40 procentų.
. Teikiamo projekto sąmatoje galima numatyti lėšas:
. sportinio inventoriaus, aprangos, įrangos, detalių ir eksploatacinių medžiagų įsigijimui iki 70 % nuo prašomos finansuoti sumos;
. kvalifikacijos kėlimui, dalyvavimui šalies ir tarptautinėse konferencijose, forumuose, spaudinių, propaguojančių kūno kultūrą ir sportą, pirkimui iki 30% nuo prašomos finansuoti sumos.
. dalyvio, teisėjavimo, sekretoriavimo, kelionės į sportines varžybas ir apgyvendinimo bei maistpinigių išlaidoms iki 100 %.
. Paraiška nesvarstoma, jeigu:
. pareiškėjas nustatytu laiku ir tvarka neatsiskaitė už ankstesniais metais gautą paramą sporto projektui įgyvendinti arba pažeidė skirtų lėšų naudojimo tvarką;
. paraišką pateikė šio Aprašo 4.2 punkte neapibrėžtas subjektas;
. pareiškėjas prie sporto projekto neprisideda ar prisideda mažiau nei 10 proc. viso sporto projekto savo (klubo) / ir / ar nebiudžetinės įstaigos indėliu (finansiniu ar nepiniginiu įnašu) ir / ar nepateikė indėlį pagrindžiančių dokumentų (Teikiant paraišką tinkami dokumentai, įrodantys tokį prisidėjimą, yra sutartis, preliminari sutartis, ketinimų protokolas ar raštas, laiškas. Prisidėjimas ir (ar) indėlis, teikiamas natūra prekėmis ir (arba) paslaugomis, išreiškiamas pinigine verte (nepiniginio įnašo vertę teisės aktų nustatyta tvarka apskaičiuoja, nustato ir už jos teisingumą atsako paraiškos teikėjas). Visuose indėlį patvirtinančiuose dokumentuose turi būti nurodytas sporto projekto pavadinimas, finansinio įsipareigojimo rūšis (parama lėšomis ar natūra), finansinio įsipareigojimo vertė eurais.);
. pareiškėjo pateiktame projekte dalyvauja mažiau nei 50 proc. Radviliškio rajono savivaldybės gyventojų;
. pareiškėjas nepateikė projekto sąmatos arba pateikta sąmata nekoreliuoja su projekte numatytų veiklų įgyvendinimu;
.  Lėšos neskiriamos:
. ankstesnių metų veiklos išlaidoms kompensuoti, komercinei veiklai;
.  pareiškėjo patalpų ar sporto įrenginių remonto darbams, transporto, ryšio priemonėms ir kompiuterinei įrangai įsigyti. 

. Per 10 (dešimt) darbo dienų nuo vertinimo darbo grupės sprendimo priėmimo dienos (darbo grupės sprendimas įforminamas protokolu), parengiamas Mero potvarkis dėl lėšų skyrimo sporto projektams iš Savivaldybės biudžeto. 
. Savivaldybės administracija per 5 (penkias) darbo dienas el. paštu informuoja pareiškėjus apie paskirtas lėšas sporto projektams ir paskelbia informaciją Savivaldybės interneto svetainėje www.radviliskis.lt. 
. Jei skirta suma yra mažesnė nei pareiškėjas prašė paraiškoje, pareiškėjas turi teisę keisti projekto veiklos apimtis, bet neturi teisės keisti paraiškoje aprašytos veiklos turinio ir tikslų. 
. Pareiškėjas ir Administracijos direktorius pasirašo Savivaldybės biudžeto lėšų naudojimo sutartį.
. Jei finansavimą gavęs pareiškėjas per 20 darbo dienų nuo oficialios konkurso rezultatų paskelbimo dienos sutarties nepasirašo, lėšos pareiškėjui tais kalendoriniais metais sporto projekto vykdymui neskiriamos.
. Pareiškėjas, įsigydamas už Savivaldybės biudžeto lėšas prekes, pirkdamas paslaugas ir darbus, laikosi Lietuvos Respublikos viešųjų pirkimų įstatymo ir kitų teisės aktų nustatytos tvarkos ir visiškai atsako už projekto įgyvendinimą ir tikslinį lėšų panaudojimą.
. Esant poreikiui, sporto projektui skirtos lėšos gali kisti tarp atskirų išlaidų straipsnių. Norėdamas pakeisti didesnės nei 20 procentų nuo skirtų lėšų dalies paskirstymą tarp atskirų išlaidų straipsnių, pareiškėjas turi pateikti argumentuotą prašymą Savivaldybės administracijai dėl sutikimo tikslinti sąmatą.
. Pareiškėjų projektų, kurių sporto renginys vyksta pirmajame metų ketvirtyje, tais pačiais kalendoriniais metais patirtos finansinės išlaidos gali būti iš dalies kompensuojamos. Pareiškėjai, norintys gauti dalinę išlaidų kompensaciją, teikia paraiškas įprastine tvarka, kuri yra numatyta šiame Tvarkos apraše.

. Pareiškėjas, pasirašęs sutartį su Savivaldybės administracija, atsiskaito už panaudotas lėšas šiame Apraše ir sutartyje nustatyta tvarka.
. Visus finansinius atsiskaitymus už iš Savivaldybės biudžeto gautas lėšas, pareiškėjas privalo vykdyti tik negrynaisiais pinigais.
. Pareiškėjas ataskaitas, suderinęs jas su Švietimo ir sporto skyriaus specialistu, teikia Buhalterinės apskaitos skyriui:
. už ketvirtį – per 5 darbo dienas nuo kito ketvirčio pradžios;
. įvykdęs sporto projektą – per 5 darbo dienas, bet ne vėliau kaip iki einamųjų kalendorinių metų gruodžio 20 d.
. Kartu su finansine ataskaita pareiškėjas pateikia visų išlaidas pateisinančių dokumentų patvirtintas kopijas (prekių ir paslaugų tiekėjų pateiktos sąskaitos faktūros, pirkimo ir pardavimo kvitai, kelionių, apgyvendinimo bilietai ir sąskaitos bei kiti dokumentai, pateisinantys ir įrodantys patirtas išlaidas, banko arba kitos kredito įstaigos sąskaitos išrašai, įrodantys, kad pagal išlaidas pateisinančius dokumentus buvo atliktas mokėjimas). Į ataskaitą įtraukiama ir finansinį prisidėjimą įrodanti suma. Jeigu vykdant sporto projektą buvo patirta išlaidų, susijusių su kelionių, apgyvendinimo ar panašaus pobūdžio paslaugomis, pareiškėjas prie išlaidas pateisinančio dokumento turi pateikti ir minėtą paslaugą gavusiųjų asmenų vardinius sąrašus.
. Pareiškėjas nepanaudojęs visų sporto projektui įgyvendinti skirtų lėšų, privalo jas grąžinti į Savivaldybės biudžeto sąskaitą, kuri nurodyta Sutartyje, iki einamųjų metų gruodžio 10 dienos.
. Už sporto projektui skirtų lėšų tikslingą panaudojimą atsako pareiškėjas.
. Savivaldybės administracijai nustačius, kad lėšos naudojamos ne pagal paskirtį ir pažeidžiami Savivaldybės biudžeto sudarymo ir vykdymo tvarkos reikalavimai, projekto vykdytojas privalo jas grąžinti Savivaldybės administracijai. Lėšų negrąžinus per Savivaldybės administracijos nustatytą terminą, jos išieškomos teisės aktų nustatyta tvarka.
. Savivaldybės administracija turi teisę gauti informaciją apie sporto projekto įgyvendinimą, lankytis veiklose, renginiuose ir kitose sporto projekte numatytose veiklose.
. Pareiškėjai privalo teikti informaciją Savivaldybės administracijai apie sporto projekto metu vykdomus renginius ir viešinant nurodyti, kad juos iš dalies finansuoja Savivaldybė.

. Šis Aprašas keičiamas, ar naikinamas teisės aktų nustatyta tvarka Savivaldybės tarybos sprendimu.
. Už Aprašo tinkamą įgyvendinimą atsakingi Savivaldybės administracijos Buhalterinės apskaitos bei Švietimo ir sporto skyriai.
. Lėšų panaudojimo kontrolę vykdo Savivaldybės centralizuotas vidaus audito skyrius. 
. Šis Aprašas skelbiamas Savivaldybės interneto svetainėje www.radviliskis.lt.
. Teikdamas paraišką paraiškos teikėjas sutinka, kad paraiškoje pateikta informacija (išskyrus informaciją, kuri negali būti viešinama teisės aktų nustatyta tvarka) gali būti viešinama.
. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių dokumentų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR), Lietuvos Respublikos asmens duomenų teisinės apsaugos įstatymu ir kitais teisės aktais, nustatančiais asmens duomenų tvarkymą ir apsaugą, nuostatomis. Viešai skelbiama informacija pateikiama laikantis BDAR nuostatų.

